Černihiv

Černihiv (ukr. Чернігів) je historické mesto na severe Ukrajiny. Je administratívnym centrom Černihivskej oblasti Prvá písomná zmienka o meste je z roku 907, ale predpokladá sa, že mesto bolo založené ešte v 8. storočí, podľa archeologických nálezov osídlenia kmeňa Chazarov. V 10. storočí malo mesto pravdepodobne svojho vlastného vládcu. Práve v tomto období vznikla jedna z najväčších a najstarším mohýl vo východnej Európe nazývaná „čierna mohyla“ (ukr. Čorna mohyla). V období Kyjevskej Rusi bol Černihiv bohatým a významným mestom. Bolo sídlom Černihovského kniežatstva (roky 1024 – 1036 a 1054 – 1239). V roku 1239 mesto vyplienili mongolské hordy Batuchána. Od roku 1353 mesto patrilo Litovskému veľkokniežatstvu. V rokoch 1482 a 1497 vypálil mesto chán Hadži I Girej Krymského chanátu. Od 15. do 17. storočia si viackrát vládu nad mestom vystriedalo Moskovské veľkokniežatstvo (1408 – 1420 a od 1503), Poľsko-litovský štát (1618 – 1648). V roku 1623 mesto získalo magdeburgské mestské právo. v 17. storočí počas povstania, ktoré viedol Bohdan Chmeľnickij, získalo mesto ešte väčší význam. Po podpísaní Andrusovského prímeria sa mesto stalo vazalom Ruského cárstva. Od roku 1801 bol centrom Černihovskej gubernie Ruského impéria a neskôr od roku 1932 sídlom Černihovskej oblasti Ukrajinskej SSR. Partnerské mestá Homeľ, Bielorusko Hradec Králové, Česko Memmingen, Nemecko Galéria Iné projekty Commons ponúka multimediálne súbory na tému Černihiv Zdroj Tento článok je čiastočný alebo úplný preklad článku Chernihiv na anglickej Wikipédii.